open-index/open-wikipedia-markdown huggingface dataset:
Yhdysvallat yleisurheilun sisäratojen maailmanmestaruuskilpailuissa 2008

**Yhdysvaltain** joukkue **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]** julkistettiin 27. helmikuuta 2008.

## Joukkue
### Miehet
* 60 metrin juoksu: Michael Rodgers, Leroy Dixon
* 400 metrin juoksu: David Neville, Greg Nixon
* 800 metrin juoksu: Khadevis Robinson, Nick Symmonds
* 1 500 metrin juoksu: Rob Myers, Russell Brown
* 3 000 metrin juoksu: Chris Solinsky, Jonathon Riley
* 60 metrin aitajuoksu: David Oliver, Allen Johnson
* Korkeushyppy: Andra Manson, Jesse Williams
* Seiväshyppy: Brad Walker, Derek Miles
* Pituushyppy: Trevell Quinley, John Moffitt
* Kolmiloikka: Aarik Wilson, Kenta Bell
* Kuulantyöntö: Christian Cantwell, Reese Hoffa
* Seitsenottelu: Bryan Clay, Donovan Kilmartin
* 4 × 400 metrin viestijuoksu: Jamaal Torrance, Joel Stallworth, James Davis, Kelly Willie

### Naiset
* 60 metrin juoksu: Angela Williams, Alexis Joyce
* 400 metrin juoksu: Sharese Woods, Moushaumi Robinson
* 800 metrin juoksu: Nicole Teter, Nicole Cook
* 1 500 metrin juoksu: Christin Wurth-Thomas, Jenelle Deatherage
* 3 000 metrin juoksu: Jen Rhines, Julie Culley
* 60 metrin aitajuoksu: Lolo Jones, Candice Davis
* Korkeushyppy: Amy Acuff
* Seiväshyppy: Jennifer Stuczynski, Jillian Schwartz
* Pituushyppy: Lela Nelson
* Kolmiloikka: Shani Marks
* Kuulantyöntö: Jillian Camarena, Abby Ruston
* 4 × 400 metrin viestijuoksu: Miriam Barnes, Angel Perkins, Jennifer Grossarth, Ashlee Kidd

## Lähteet
* http://www.iaaf.org/WIC08/news/kind=100/newsid=43621.html
Bahrain yleisurheilun sisäratojen maailmanmestaruuskilpailuissa 2008

**Bahrainin** joukkue **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]** julkistettiin 28. helmikuuta 2008.

## Joukkue
### Miehet
* 800 metrin juoksu: Yusuf Saad Kamel
* 1 500 metrin juoksu: Rashid Ramzi, Mansoor Ali Belal

### Naiset
* 1 500 metrin juoksu: Maryam Yusuf Jamal

## Tulokset
### Miehet

### Naiset

## Lähteet
* http://www.iaaf.org/WIC08/news/kind=100/newsid=43626.html

### Viitteet
Sambia yleisurheilun sisäratojen maailmanmestaruuskilpailuissa 2008

**[[Sambia]]** osallistuu **[[yleisurheilun sisäratojen maailmanmestaruuskilpailut 2008|Valencian sisäratojen maailmanmestaruuskilpailuihin 2008]]** yhden hengen joukkueella.

## Joukkue
### Naiset
* 400 metrin juoksu: Racheal Nachula

## Tulokset
### Naiset

## Lähteet
* iaaf.org

### Viitteet
ZYX

**ZYX** oli japanilainen tyttöbändi, joka kuului Hello! Projectiin. Heiltä ilmestyi kaksi singleä: *Shiroi Tokyo* (白いTÔKYO) sekä *Iku ZYX! Fly High* (行くZYX！FLY HIGH).

## Jäsenet
* Mari Yaguchi - Morning Musume (johtaja)
* Maimi Yajima - °C-ute
* Erika Umeda - °C-ute
* Megumi Murakami - °C-ute
* Saki Shimizu - Berryz Koubou
* Momoko Tsugunaga - Berryz Koubou
Mestarin jalkain juuressa

**Mestarin jalkain juuressa** on Leevi Madetojan vuonna 1925 säveltämä teos Kansainvälisen Teosofisen seuran 50-vuotisjuhliin. Teos on osoitettu Krishnamurtille.

## Lähteet
Razz (laulaja)

**Rasmus "Razz" Ott** (s. 30. heinäkuuta 1989 Klarup, Jyllanti, Tanska) on tanskalainen räppäri ja näyttelijä, joka voitti vuonna 2002 MGP Nordic -laulukilpailun kappaleella *Kickflipper*. Vuotta myöhemmin hän näytteli Oskaria sarjassa Jeesus ja Josefine. Vuoteen 2004 mennessä Razz oli ansainnut urallaan 3 miljoonaa Tanskan kruunua. Vuonna 2006 Razz lopetti laulajan uransa,mutta aloitti taas vuonna 2007 laulamalla Airbreak-nimisessä bändissä. 

Razz muutti synnyinpaikastaan Klarupista Alborgiin 3-vuotiaana. Razzin perheeseen kuuluu isä Palle, äiti Helle ja isoveli Rune.

## Albumit ja singlet

**Kickflipper* (2002)
* *Kast dine haender op* (2003)
* *Julejam*       (2002)
* *Lets go Party!* (2004)
Nicolai Kielstrup

**Nicolai Kielstrup** (s. 4. lokakuuta 1991 Vejle, Tanska) on tanskalais-saksalainen laulaja, joka voitti MGP Nordic-laulukilpailun 13-vuotiaana vuonna 2005 laulullaan *Shake, Shake, Shake*, jonka hän oli tehnyt ollessaan 11-vuotias. Nicolai tekee pääasiassa pop-musiikkia, mutta hänen albumeillaan esiintyy myös rappia useaan otteeseen. Nicolai osallistui Lasten euroviisuihin ja sijoittui neljänneksi.

Kielstrupin perheeseen kuuluu vanhempien lisäksi kaksi nuorempaa sisarusta, Oliver ja Natalie. Kielstrup on myös innokas jalkapallon pelaaja. Hän liittyi vuonna 2002 Legolandin show-akatemiaan, missä hän vietti kaksi vuotta. 

Kielstrup on julkaissut kolme albumia: Nicolai (2006), Stage 2 (2007) ja Deja Vu: Tilbage til Mig (2009). Single "Det' for sent nu" julkaistiin 15.11.2008.

## Kappaleet
**Nicolai**
Den Jeg Er
Drømmepigen
Hvad Nu Hvis
Kom Med Mig
Luk Mig Ind
Magi
Mere End Din Ven
Tro På Dig Selv
Vokseværk
Når Du Danser For Mig
Mit Nye Move
Shake Shake Shake Remix


**Stage 2**
Giv Mig Tid
Dangerous
Lær Mig Hvordan
Du Er En Stjerne
Solen Går Ned
Det Jeg Lever For
Nu Forstår Jeg
Så Magisk
Det' Allright
Ryst Det Af Dig
Et Nyt Kapitel

**Deja Vu: Tilbage til Mig**
Deja Vu (Tilbage til mig)
7 Heaven Eleven
Diva baby
Nogle Tårer Tørrer Aldrig
Dig Og Mig
Det For Sent Nu
Superstar
Du Lever Kun Engang
Amazing
Kan Ik Gi Mig Mer
Diva Baby (English Version)

**Muut**
Baby! Dans Med Mig
Hip hop beats i låget
Gør sådan her
Nico`s partysted
Det' for sent nu
Et Nyt Syn På Verden
Fri For Mobberi: Gør Noget! (B-Boys, Anne Gadegaard, Caroline)
En verden til forskel (Anne Gadegaard, Seb, Mathias, Amalie, Mark Fosnæs)
Shake, Shake, Shake

## Aiheesta muualla
* Viralliset kotisivut 
* Nicolai Kielstrup MySpacessa
* Nicolai Teen Idols 4 You -kuvagalleriassa
* Nicolain blogspotin blogi
Airto Moreira

**Airto Moreira** (s. 5. elokuuta 1941 Itaiopolis, Brasilia) on brasilialainen jazzmuusikko, lyömäsoittaja. Hän asuu Los Angelesissa.

Moreiran vanhemmat olivat kansanparantajia. Hän vietti lapsuutensa Curitibassa ja São Paulossa. Musikaalisuus ilmeni hänessä jo varsin varhain, ja 13-vuotiaana hänestä tuli ammattimuusikko. Merkkitapahtuma oli Quarteto Novo -levytys Hermeto Pascoalin kanssa 1967. Pian sen jälkeen hän muutti vaimonsa, jazzlaulaja Flora Purimin kanssa Yhdysvaltoihin ja ryhtyi soittamaan New Yorkissa paikallisten muusikoiden kanssa. Hän soitti pari vuotta yhdessä Miles Davisin kanssa ja oli mukana fuusiojazzin kehittämisessä ja esimerkiksi *[[Bitches Brew]]n* levytyksessä.. Sen jälkeen hän liittyi Weather Report -yhtyeeseen ja oli mukana sen ensimmäisellä albumilla. Sitä seurasi Chick Corean uusi yhtye Return to Forever, jonka kahdella ensimmäisellä albumilla hän soitti rumpuja. Hän on soittanut myös paitsi monien muiden tunnettujen jazzmuusikoiden myös sinfoniaorkestereiden kanssa. Lisäksi hän on säveltänyt elokuva- ja televisiomusiikkia ja tehnyt partituurit elokuviin *[[Viimeinen tango Pariisissa]]* ja *[[Ilmestyskirja. Nyt]]*.

Myös hänen tyttärensä Diana Moreira on laulaja.

*[[Down Beat]]* -lehdessä hänet on valittu kriitikkoäänestyksessä ykkösperkussionistiksi vuosina 1975–1982 ja jälleen 1993..

Syyskuussa 2002 Brasilian presidentti Fernando Henrique Cardoso myönsi Airto Moreiralle ja Flora Purimille Brasilian korkeimpiin kuuluvan kunnianosoituksen, Rio Brancon ritarikunnan jäsenyyden.

## Lähteet

* Airto.com Airto's Official Website

## Aiheesta muualla
* Europe Jazz Network Bio 
* Airto's interview
Fender Electric XII

**Fender Electric XII** on Fenderin vuosina 1965–1969 valmistama 12-kielinen sähkökitara. Leo Fender suunnitteli kitaran erityisesti folkrock-muusikoille.

Electic XII on kokopuurunkoinen kitara, jonka mensuuri on 648 mm (25.5″). Kitarassa on kaksi jaettua kaksikelaista mikrofonia muovisilla plektrasuojilla, yksi äänenvoimakkuuden ja äänenvärin säädin, sekä mikrofonien vaihtoon neliasentoinen kytkin. Electric XII:n runko on samantyyppinen Fender Jaguarin ja Jazzmasterin kanssa. 

Tunnettuja Electric XII:n käyttäjiä ovat The Whon Pete Townshend ja Led Zeppelinin Jimmy Page, joka käytti kitaraa nauhoittaessaan kuuluisaa ”Stairway To Heaven” -kappaletta. Myös Albert Järvinen on käyttänyt Electric XII:tä.

## Lähteet
* GGJaguar's Guitarium and Ampeteria 
*
Jonas Olsson (jalkapalloilija, 1970)

**Jonas Olsson** (s. 14. tammikuuta 1970) on ruotsalainen jalkapallovalmentaja ja entinen pelaaja. 

## Ura pelaajana

Pelaajauransa Olsson edusti IFK Göteborgia ja pelasi seuran paidassa kaikkiaan 239 liigaottelua. Hän oli voittamassa IFK:lle kuutta Ruotsin mestaruutta.

## Meriitit pelaajana

* Ruotsin mestaruus (6): 1990, 1991, 1993, 1994, 1995, 1996
* Ruotsin cup: 1991

## Ura valmentajana

Valmennusuransa Olsson aloitti IFK:n organisaatiossa siirtyen 2004 FC Trollhättanin päävalmentajaksi. Kolmen kauden jälkeen hän palasi jälleen IFK:hon, tällä kertaa päävalmentajaksi yhdessä Stefan Rehnin kanssa.  Heidän johdollaan IFK voitti kaudella 2007 Ruotsin mestaruuden 11 vuoden tauon jälkeen. Olsson oli ollut itse juhlimassa edellistä mestaruutta pelaajana. Olssonin ja Rehnin opein IFK menestyi myös Ruotsin cupissa voittamalla sen mestaruuden 2008 sekä etenemällä finaaliin 2007 ja 2009. Kaudella 2010 IFK:n meno alkoi hiipua ja seura putosi mestaruuskamppailusta ollen lopulta Allsvenskanin 7:s. Kun kaudella 2011 tulokset jäivät edelleen odotuksia heikommiksi, ilmoitti seurajohto syyskuussa, että Olsson ja Rehn jättävät seuran kauden jälkeen. 

Lokakuun alussa 2011 Olsson allekirjoitti sopimuksen norjalaisseura Sogndal Fotballin kanssa.  Olssonin johdolla Sogndal pelasi Tippeligaenissa vailla suurempaa menestystä, mutta säilytti kahden perättäisen kahdennentoista sijan myötä sarjapaikkansa sekä 2012 että 2013. Kaudella 2014 joukkueen peliesitykset olivat entistä vaisumpia ja joukkue voitti vain kuusi kauden 30 liigaottelusta. Olsson ilmoitti kesäkuussa 2014 jättävänsä seuran kauden jälkeen.  Heikkojen tulosten myötä Sogndal putosi kauden jälkeen 1. divisioonaan. 

Lokakuussa 2015 Olsson palasi valmennustehtäviin allekirjoitettuaan sopimuksen Superettanissa pelanneen Ljungskile SK:n kanssa.  Olssonin johdolla Ljungskile lähti tavoittelemaan Superettanin kärkisijoja, mutta vajosi kauden aikana sarjan häntäpäähän. Olsson sai potkut elokuussa 2016, kun Ljungskile majaili 19 kierroksen jälkeen sarjassa toiseksi viimeisenä.

## Meriitit valmentajana

* Ruotsin mestaruus: 2007
* Ruotsin cup: 2008
* Ruotsin vuoden valmentaja: 2007 (yhdessä Stefan Rehnin kanssa)

## Lähteet
Jeff Bergman

**Jeff Bergman** (s. 10. heinäkuuta 1960) on yhdysvaltalainen ääninäyttelijä, joka tunnetaan erityisesti Mel Blancin seuraajana useiden piirroshahmojen äänirooleista, kuten Väiski Vemmelsääri, Repe Sorsa, Elmeri ja Viiksi-Vallu, sekä George Jetson, Retu Kivinen, Tahvo Soranen, Jogi-karhu ja Hakki-koira.

Tarinan mukaan Bergmanin ura ääninäyttelijänä alkoi, kun hän nauhoitti omaa imitointiaan Mel Blancin luomien hahmojen äänillä. Viedessään nauhan tuottajille Bergman viritti soittimen siten, että kykeni vaihtamaan nopeasti edestakaisin Mel Blancin ja oman nauhan välillä, joissa oli samat vuorosanat. Tuottajat eivät osanneet sanoa, kumpi oli alkuperäinen.

Animaatioissa Bergman teki äänirooleja ensi kerran vuonna 1986 ja on sen jälkeen enimmäkseen ääninäytellyt Looney Tunes -hahmoja muun muassa Tiny Toonsissa ja Taz-Maniassa. Animaatioiden ohella hän tekee äänirooleja mainoksissa ja on ollut muun muassa Tahvo Sorasen äänenä Fruity Pebbles Cereal -mainoksessa.

## Aiheesta muualla
* Voice Chasers 
* TV.com
Kuuba yleisurheilun sisäratojen maailmanmestaruuskilpailuissa 2008

**Kuuban** joukkue **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]** julkistettiin 28. helmikuuta 2008.

## Joukkue
### Miehet
* 60 metrin juoksu: Henry Vizcaíno
* 60 metrin aitajuoksu: Dayron Robles, Yoel Hernandez
* Korkeushyppy: Victor Moya
* Pituushyppy: Wilfredo Martinez
* Kolmiloikka: Arnie David Giralt, Osniel Tosca

### Naiset
* 60 metrin juoksu: Virgen Benavides
* 60 metrin aitajuoksu: Anay Tejeda
* Kolmiloikka: Yargelis Savigne
* Kuulantyöntö: Yumileidi Cumbá, Misleydis Gonzalez

## Tulokset
### Miehet

### Naiset

## Lähteet
* http://www.iaaf.org/WIC08/news/kind=100/newsid=43629.html

### Viitteet
Per Olsson

**Per "Pelle" Olsson** (s. 1. elokuuta 1963 Visby, Gotlanti) on ruotsalainen jalkapallovalmentaja ja entinen hyökkääjä. Hän toimii Halmstads BK:n pelaajatarkkailijana.

## Ura

Olsson aloitti jalkapalloilijan uransa Geflessä vuonna 1981. Olsson oli seuran johtavia hyökkääjiä vuosikymmenen alussa ja tärkeässä roolissa seuran noustessa Allsvenskaniin kaudella 1982. Olsson pelasi Geflen paidassa Allsvenskania kaudet 1983–84 ja iski 12 pääsarjamaalia, mikä oli silloin seuran tilastossa kolmanneksi eniten. Hyvien esitysten myötä hän siirtyi Malmöhön kaudeksi 1985, mutta pelasi vain 17 ottelua. Kaiken kaikkiaan loukkaantumiset vaivasivat Olssonia koko hänen pelaajauransa ajan. Hän edusti Malmö-kautensa jälkeen Halmstadia, kunnes palasi Gefleen, jossa lopetti pelaajauransa vuonna 1992.

Valmennusuransa Olsson aloitti 1993 Geflen apulaisvalmentajana ja luotsasi myös seuran junioreja, kunnes nousi vuonna 1996 seuran päävalmentajaksi. Seura pelasi hänen johdollaan Division 1:n keskikastissa 1990-luvun lopun ajan, eikä onnistunut nousemaan pääsarjaan. Sarjajärjestelmän muututtua vuoden 1999 jälkeen joutui Gefle karsimaan sarjapaikastaan ja putosi Division 2:een. Olsson kuitenkin jatkoi päävalmentajana ja hänen johdollaan seura voitti Division 2:n vuonna 2000 ja nousi Superettaniin. 

Kauden 2002 jälkeen Olsson jätti Geflen ja siirtyi Örebron apulaisvalmentajaksi. Hän toimi tehtävässä kaksi kautta, kunnes palasi tammikuussa 2005 Geflen päävalmentajaksi seuran päävalmentajana Kenneth Rosénin kuoltua yllättäen.  Olsson johdatti seuran liigassa sijalle 11 ja sarjapaikka säilyi. Kaudella 2006 joukkue selvisi Olssonin johdolla Ruotsin cupin loppuotteluun, mutta hävisi Helsingborgille. Seura selvisi Olssonin alaisuudessa myös europeleihin fair play -joukkueena kausina 2010 ja 2013.

Kauden 2013 jälkeen Olsson jätti Geflen ja siirtyi Djurgårdens IF:n päävalmentajaksi.  Djurgårdenin menestys jäi Olssonin alaisuudessa edellisvuosien tapaan heikoksi, eikä seura kyennyt nousemaan mukaan Allsvenskanin mestaruustaistoon. Olssonin paras kausi 2015 DIF-valmentajana päättyi kuudenteen sijaan. Olsson jätti DIF:n valmentajan tehtävät elokuun alussa 2016, kun seura oli vajonnut Allsvenskanin putoamiskamppailuun.

Joulukuussa 2016 Olssonista tuli Allsvenskaniin yllättäen nousseen eskilstunalaisseura AFC Unitedin päävalmentaja. Nousijajoukkueen kausi alkoi Olssonin komennossa heikosti. Joukkueen vajottua Allsvenskanin jumboksi voittamatta yhtään 11 kauden ensimmäisestä ottelusta seurajohto päätyi erottamaan Olssonin toukokuun lopussa 2017. Hänen viimeisessä ottelussaan AFC hävisi Olssonin ex-seuralle Djurgårdenille 4–1. Olsson jätti seuran kauden 2020 jälkeen ja palasi Halmstadin organisaatioon ottaen Reine Almqvistin paikan seuran pelaajatarkkailijana.Almqvist lämnar jobbet som analytiker – ex-hbk:are ersätter

## Saavutukset

* Ruotsin cup
**Hopeaa: 2006
* Division 2: 2000

## Lähteet
Mattia Pasini

**Mattia Pasini** (s. 13. elokuuta 1985 Rimini, Italia) on italialainen ratamoottoripyöräilijä.

Pasinin ura oli päättyä jo ennen, kuin se ehti kunnolla edes alkaa, sillä hän loukkaantui motocross-harjoituksissa vuonna 1998 ja oli kaksi vuotta sivussa kilpailuista. Hän palasi kilpailemaan vuonna 2001 sijoittuen 125-kuutioisten Italian mestaruussarjassa viidenneksi ja Euroopan mestaruussarjassa kolmanneksi.

Pasini aloitti uransa ratamoottoripyöräilyn MM-sarjassa 125-kuutioisissa vuonna 2004. Hän kilpaili ensimmäisen kauden Lucio Cecchinellon tallissa Aprilian pyörällä ja sijoittui MM-pisteissä viidenneksitoista. Tuolloin Pasinin tallikaverina ajoi Roberto Locatelli, joka sijoittui samalla kaudella MM-sarjassa kolmanneksi. Kaudelle 2005 Pasini vaihtoi tallia ja siirtyi jalkapalloilija Francesco Tottin omistaman Totti Top Sport -tiimin kuljettajaksi. Kauden aikana hän voitti kaksi osakilpailua ja sijoittui MM-sarjassa neljänneksi.

Kauden 2006 Pasini ajoi Jorge Martínezin Master Aspar -tiimissä. Kauden aikana hän voitti kaksi osakilpailua ja sijoittui jälleen neljänneksi loppupisteissä, tallikaveri Álvaro Bautistan viedessä maailmanmestaruuden. Kaudelle 2007 Pasini siirtyi ajamaan Polaris World -tiimiin. Kausi alkoi hänen osaltaan surkeasti sillä seitsemästä ensimmäisestä kilpailusta Pasini joutui keskeyttämään peräti viisi. Hän kuitenkin voitti kauden aikana neljä osakilpailua, ajoi yhdeksän paalupaikkaa (eniten koko sarjassa) ja sijoittui MM-sarjassa viidenneksi.

Kaudella 2008 Pasini ajoi 250-kuutioisissa Aprilian pyörällä Polaris World -tiimissä. Hän voittikin heti ensimmäisen 250-kuutioisten osakilpailunsa kauden avauksessa Qatarissa.

Urallaan Pasini on voittanut yhteensä kymmenen osakilpailua, ajanut yksitoista paalupaikkaa sekä neljä kilpailun nopeinta kierrosta.

## Lähteet
* Mattia Pasinin tilastot MotoGP:n virallisilla sivuilla  

## Aiheesta muualla
*Mattia Pasinin kotisivut
Alankomaat yleisurheilun sisäratojen maailmanmestaruuskilpailuissa 2008

**Alankomaiden** joukkue **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]** julkistettiin 28. helmikuuta 2008.

## Joukkue
### Miehet
* 60 metrin juoksu: Maarten Heisen
* 800 metrin juoksu: Robert Lathouwers
* Kuulantyöntö: Rutger Smith

## Tulokset
### Miehet

## Lähteet
* https://archive.is/20130503014035/www.european-athletics.org/index.php?option=com_content&task=view&id=6068&Itemid=2

### Viitteet
Itävalta yleisurheilun sisäratojen maailmanmestaruuskilpailuissa 2008

**Itävallan** joukkue **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]** julkistettiin 29. helmikuuta 2008.

## Joukkue
### Miehet
* 400 metrin juoksu: Clemens Zeller

### Naiset
* 60 metrin juoksu: Bettina Müller-Weissina

## Tulokset
### Miehet

### Naiset

## Lähteet
* https://archive.is/20130503020253/www.european-athletics.org/index.php?option=com_content&task=view&id=6077&Itemid=2

### Viitteet
Antti Kaihola

**Antti Kaihola** (s. 1974) on suomalainen pianisti. Hän on opiskellut pianonsoittoa Turun konservatoriossa Sävy Nordgrénin sekä Sibelius-Akatemiassa Jussi Siiralan, Liisa Pohjolan ja Juhani Lagerspetzin oppilaana. Hän suoritti A-tutkintonsa erinomaisin arvosanoin toukokuussa 2003.

Kaihola on ottanut osaa kansallisiin ja kansainvälisiin piano- ja kamarimusiikkikilpailuihin ja ollut useasti finalistien joukossa. Vuoden 1997 Maj Lind -pianokilpailussa hän saavutti jaetun 3. palkinnon. Kaihola on osallistunut muun muassa Olli Mustosen, György Sebökin ja Konstantin Boginon mestarikursseille.

Kaihola on kantaesittänyt uutta suomalaista musiikkia, mm. Uljas Pulkkisin pianosonaatin sekä konserton kahdelle pianolle ja orkesterille yhdessä Antti Siiralan kanssa v. 2002. Eero Hämeenniemen, Juha T. Koskisen ja Veli-Matti Puumalan lauluja hän on kantaesittänyt yhdessä sopraano Mari Palon kanssa. Kaihola on esiintynyt suomalaisilla uuden musiikin festivaaleilla myös mm. Uusinta-kamariyhtyeen riveissä ja Pia Freundin kanssa. Vuonna 2004 Kaihola esitti John Cagen Four Walls -teosta yhdessä Tanssiteatteri Erin kanssa ja vuonna 2006 hän oli mukana soittamassa Uljas Pulkkisin musiikkia Alpo Aaltokosken "Yksi päivä ja yksi yö" -tanssiteoksessa.

Kataja-trion kanssa Kaihola esiintynyt kotimaan lisäksi Japanissa mm. Tokiossa ja Sapporossa. Kaihola tekee yhteistyötä myös Kroustikon-lyömäsoitinyhtyeen kanssa, ohjelmistossa mm. Bartókin Sonaatti kahdelle pianolle ja lyömäsoittimille.

Antti Kaihola on tehnyt yhdessä pianisti Junio Kimasen ja säveltäjä Lauri Kilpiön kanssa "Musikatti"-pianokoulun vuonna 2002. Se sisältää lapsille tarkoitettua uutta pianomusiikkia ja pedagogista multimediaa CD-levynä.

## Lähteet
Irelande Douze Pointe

**Irelande Douze Pointe** on parodinen musiikkikappale, jonka esittää Irlannin television lastenohjelmista tuttu käsinukke Dustin the Turkey. Kappale voitti Limerickissä järjestetyn Irlannin euroviisukarsinnan finaalin 23. helmikuuta 2008, jonka perusteella se pääsi edustamaan maata vuoden 2008 Eurovision laulukilpailuun Serbian Belgradiin. Kappale esitettiin viisujen ensimmäisessä semifinaalissa 20. toukokuuta, mutta se ei päässyt finaaliin.

Vaikka kappaleen nimi on ranskaa muistuttava, sen sanat ovat silti lähes kokonaan englantia. (Ranskankielinen sana Irlannille on *Irlande*, ei *Ir***e***lande* sekä 12 pistettä on *douze points*, ei *douze pointe*.) Nimi viittaa Eurovision laulukilpailun pistelaskujärjestelmään, jossa 12 pistettä () on korkein mahdollinen pistemäärä ja ne lausutaan aina englanniksi ja ranskaksi.

”Irelande Douze Pointe” sai paljon mediahuomiota maailmalla, erityisesti Espanjassa ja Australiassa. Kappaleelle hurrattiin ja buuattiin maan finaalissa.

## Eurovision laulukilpailussa

”Irelande Douze Pointe” esitettiin vuoden 2008 Eurovision laulukilpailun ensimmäisessä semifinaalissa 20. toukokuuta, johon kappale arvottiin tammikuussa pidetyssä arvonnassa. Myöhemmässä arvonnassa 17. maaliskuuta 2008 kappale arvottiin esiintymispaikalle numero 11. Sitä edelsi Puolan edustaja Isis Geein kappaleella ”For Life” ja seurasi Andorran edustuskappale "Casanova" Giselan esittämänä. Dustinin rinnalla lavalla lauloivat Ann Harrington ja Kathleen Burke, lisäksi esityksessä heidän kanssaan oli kaksi taustatanssijaa sekä Dustinia liikutellut henkilö.

Ensimmäisen semifinaalin tuloksien julkistuksessa Irlantia ei mainittu kymmenen jatkoon menevän joukossa, joten ”Irelande Douze Pointe” karsiutui 24. toukokuuta 2008 järjestetystä laulukilpailun finaalista. Pisteitä kappaleelle kertyi yhteensä 22, jotka riittivät semifinaalin yhdeksäntoista osallistujan joukossa sijalle 15. Eniten pisteitä kappaleelle antoi Viro, seitsemän pistettä.

## Listasijoitukset

## Lähteet
Sumio Shiratori

**Sumio Shiratori** ( *Shiratori Sumio*, s. 1950) on japanilainen säveltäjä. Hänet tunnetaan *[[Muumilaakson tarinoita]]* -televisiosarjan taustamusiikin säveltäjänä. Hän sävelsi taustamusiikin myös *[[Muumipeikko ja pyrstötähti (elokuva)|Muumipeikko ja pyrstötähti]]* -elokuvan japanilaiseen versioon. Hänen vaimonsa on laulaja Emiko Shiratori, joka esittää *Muumilaakson tarinoiden* japaninkieliset tunnuslaulut.

Yläasteikäisenä Shiratori alkoi soittaa kitaraa. Hän on soittanut myös japanilaisessa Jackey Yoshikawa and His Blue Comets -yhtyeessä. Shiratori tekee kertomansa mukaan vuonna 2023 yhä musiikkia televisiosarjoihin, mutta haluaa pysyä poissa julkisuudesta.

Marraskuussa 2025 Shiratori vieraili Helsingin Musiikkitalossa konsertissa, jossa esitettiin hänen säveltämäänsä muumimusiikkia. Samassa yhteydessä häntä haastateltiin.

## Taustamusiikki
* *[[Muumilaakson tarinoita]]* (TV-sarja)
* *[[Muumipeikko ja pyrstötähti (elokuva)|Muumipeikko ja pyrstötähti]]* (piirroselokuva, japanilainen versio)

## Diskografia
(Soundtrack sarjasta *Muumilaakson tarinoita* on usein listattu Emiko Shiratorin nimen alaisuuteen)
* 1990 – *Tanoshii Muumin Ikka Vol. 1* (楽しいムーミン一家) – KICA-18
* 1990 – *Tanoshii Muumin Ikka: Sunafukin No Tabidachi* (楽しいムーミン一家-スナフキンの旅立ち) – KICA-36
* 1992 – *Moomin Selection* (ムーミン・セレクション) – KICA-118
* 2014 – *Moomin Best Selection* (楽しいムーミン一家 メモリアル・ベスト) – KICA-2411
* 2025 – *Tanoshī Mūmin Ikka Original Soundtrack Best* (楽しいムーミン一家 オリジナル・サウンドトラック ベスト)

Kaikki levyt on julkaissut japanilainen King Records.

## Lähteet
Alyssa Shafer

**Alyssa Jordan Shafer** (s. 10. heinäkuuta 1998 Los Angeles, Kalifornia, Yhdysvallat) on kalifornialainen lapsinäyttelijä. Hän esitti Serena Brown -nimistä hahmoa sarjassa *[[The Unit (televisiosarja)| The Unit]]* vuosina 2006–2007. Hänellä on ollut myös yhden jakson vierailuja muun muassa sarjoissa *[[House (televisiosarja)| House]]* ja *[[Las Vegas (televisiosarja)| Las Vegas]]*. Hän on esiintynyt myös vuoden 2004 elokuvassa *[[Fat Albert (elokuva)| Fat Albert]]*. Hänellä on vuonna 2000 syntynyt pikkuveli Nick Shafer, joka on esiintynyt sarjassa *[[Sons & Daughters (televisiosarja)|Sons & Daughters]]* vuosina 2006–2007.

## Aiheesta muualla
*
Keisariskorpioni

**Keisariskorpioni** (*Pandinus imperator*) on yksi suurikokoisimmista skorpionilajeista. Päästä hännän kärkeen mitattuna keisariskorpioni on 15–20 senttimetriä pitkä. Se syö luonnossa hyönteisiä, liskoja ja pieniä nisäkkäitä, joita se saalistaa yöaikaan. Keisariskorpioni on myrkyllinen, mutta sen pisto vastaa vain noin kolmea ampiaisen pistoa. Keisariskorpioni elää luonnossa eteläisen Afrikan sademetsissä. Sen löytää varmimmin puiden tyvelle pudonneiden lehtien alta. Muiden skorpionien tavoin se liikkuu yöaikaan. Naaraat elävät jopa 20-vuotiaiksi, koiraat vain kolmesta viiteen vuotta. Keisariskorpioni on yleisimmin lemmikkinä pidetty skorpionilaji.

## Lisääntyminen

Parittelussa koiras lähestyy naarasta erittäin hitaasti ja varovasti. Kun koiras on varma siitä, ettei se joudu naaraan suupalaksi, se rohkaisee mielensä ja kävelee lähemmäksi. Seuraavassa vaiheessa skorpionit tarttuvat toisiaan saksista. Ne vetävät toisiaan vuorotellen itseään kohti ikään kuin köydenvedossa. Niiden käyttäytyminen muistuttaa hieman tanssia, mutta sille on syynsä. Koiras on asettanut maahan siittiöpaketin, joka hedelmöittää naaraan. Koiraan on kuitenkin ohjattava naaras paketin päälle, jotta paketti joutuisi naaraan sukuaukkoon. Soidintanssi voi kestää muutamasta tunnista pariin päivään. Muutaman kuukauden kuluttua naaras synnyttää 20–50 pikkuskorpionia. Pikkuskorpionit elävät emonsa selässä ensimmäiseen nahanluontiin saakka, jonka jälkeen ne oppivat saalistamaan ravintonsa itse. Jos skorpionin poikanen ei ajoissa jätä emoaan, niin emo voi syödä sen.

## Lähteet
* 
* Herpetomania.fi: keisariskorpionin hoito-ohjeet 

## Aiheesta muualla
*Faunatar: Kerisariskorpioni 
*UniProt: Taxonomy -  Pandinus imperator (Emperor scorpion) 
*University of Michigan, Animal Diversity Web (ADW): Pandinus imperator
Ampumahiihdon maailmanmestaruuskilpailut 1991

**[[Ampumahiihdon maailmanmestaruuskilpailut]] 1991** järjestettiin 18.–24. helmikuuta Lahdessa, Suomessa.

## Miehet
### 10 kilometriä

### 20 kilometriä

### 4×7,5 kilometrin viesti

### Joukkuekilpailu

## Naiset
### 7,5 kilometriä

### 15 kilometriä

### 3×7,5 kilometrin viesti

### Joukkuekilpailu

## Mitalitaulukko

## Lähteet
* Turun Sanomat 19.-25.2. 1991
Maalaispoika oon

**Maalaispoika oon** on suomalaislaulaja Mikko Alatalon soolouran tammikuussa 1975 julkaistu esikoisalbumi. Albumin musiikki oli pääasiassa huumoria ja vakavia yhteiskunnallisia asioita sekoittavaa poprockia ja siinä näkyivät artistin koko tulevan tuotannon lähtökohdat.

## Tyyli, kappalemateriaali ja arvioita
Albumi ilmestyi aikana, jolloin iskelmätähdet levyttivät lähinnä ulkomaisia käännöskappaleita. Alatalo oli yksi harvoista suomenkielisistä lauluntekijöistä Hectorin, Juice Leskisen, Irwin Goodmanin ja Dave Lindholmin ohella, jotka itse sävelsivät omat kappaleensa. Levyn tunnetuin kappale on sen nimiraita, jonka Alatalo teki muutaman Leskisen valmiin rivin innoittamana. Nimikappaleesta Alatalo kertoo lisäksi, että siinä hänen kanssaan taustoja laulaa Donner ja hän itse soittaa slide-kitaraa. Muita levyn tärkeimpiä kappaleita ovat historian kehitystä, sortoa ja muutoksen väistämättömyyttä vasemmistolaisesti käsittelevä ”Comedienne”, rakkauslaulut ”Ruska” ja ”Babyface”, sekä saunaa ylistävä ”Kotisaunan lauteilla”. Albumin ydinkokoonpanossa soittavat pianisti Olli Ahvenlahti, kitaristit Eero Lupari ja Hasse Walli, basisti Paavo ”Pave” Maijanen sekä rumpali Esko Rosnell. Albumin CD-versiolla on bonuksina Alatalon vanhat singlehitit ”Hän hymyilee kuin lapsi” ja ”Syli”.

Alatalo kommentoi albuminsa saamaa vastaanottoa Peter von Baghin ja Ilpo Hakasalon *Iskelmän kultaisessa kirjassa* vuonna 1986:

## Kappaleet
Kaikki sovitukset Mikko Alatalo & Otto Donner, ellei toisin mainita.

; A-puoli
# 
# 
# 
# 
# 
# 

; B-puoli
# 
# 
# 
# 
# 
# 

; CD-painoksen bonuskappaleet
# 
# 

## Tekijät
### Muusikot
* Mikko Alatalo – laulu, teräskielinen akustinen kitara, steel-kitara, huuliharppu, piano (”Naamari”), viulu, harmonikka
* Hasse Walli – nylonkielinen akustinen kitara, sähkökitara (1, 5)
* Eero Lupari – banjo, sähkökitarat (7, 9)
* Nono Söderberg – sähkökitarat (3, 7, 9)
* Juhani Aaltonen – alttohuilu, tenorisaksofoni
* Olli Ahvenlahti – piano, sähköpiano
* Esko Rosnell – rummut
* Pave (Paavo) Maijanen – basso
* Risto Fredriksson – sello
* Mikko Alatalo, Otto Donner ja Paavo Maijanen – taustalaulut
+
* Jarno Sinisalo – sähköcembalo, urut (”Hän hymyilee kuin lapsi”)
* Juuso Nordlund – basso (”Hän hymyilee kuin lapsi”)
* Juke Aronen – rummut (”Hän hymyilee kuin lapsi”)
* Sami Hurmerinta – kitarat (”Syli”)
* Seppo Hovi – piano (”Syli”)
* Pekka Pohjola – basso (”Syli”)

### Tuotanto
* Otto Donner – tuottaja
* Erkki Hyvönen, Finnvox-studiot, Helsinki, 1974 – äänittäjä
* Risto Vuorimies / SAFTRA – kansi

## Lähteet
* 

### Viitteet

## Kirjallisuutta
* 

## Aiheesta muualla
* ''Maalaispoika oon'' discogs.com -sivustolla
Enemmistösääntö

**Enemmistösääntö** on politiikassa käytetty sääntö, jonka mukaan kahdesta vaihtoehdosta voittaja on se, jolla on enemmistön tuki takanaan. Sääntö on todettu varsin tehokkaaksi demokraattisten valtioiden lainsäädännön kannalta. Kriitikoiden mukaan enemmistösääntö pitäisi korvata ainakin tietyissä tilanteissa. Sen pelätään johtavan etenkin ”enemmistön tyranniaan”. Tilalle on ehdotettu määräenemmistösääntöä. Jotkut äänestysteoreetikot ovat vastanneet, että pelko on turha ja että enemmistösääntö saattaisi olla jopa kaikkein paras tapa suojella vähemmistön etuja.

## Katso myös
*Condorcet’n paradoksi
*Arrow’n paradoksi

## Kirjallisuutta
*Black, D.: The Theory of Committees and Elections, Cambridge 1958
*Farquharson, R.: Theory of Voting, Oxford 1961
Ismo Alanko Teholla

**Ismo Alanko Teholla** on vuonna 2007 perustettu suomalainen duo, jonka muodostavat Ismo Alanko ja Teho Majamäki. Yhtyeen esikoisalbumi julkaistiin vuonna 2008. Yhtye on esiintynyt myös laajennetulla viisihenkisellä kokoonpanolla nimellä **Ismo Alanko & Teho-osasto**. Alangon ja Majamäen lisäksi kokoonpanossa ovat soittaneet Timo Kämäräinen (kitara, laulu), Jape Karjalainen (basso, laulu) ja  Zarkus Poussa (rummut, laulu).

## Kokoonpano
* Ismo Alanko – laulu, kitara, piano, Farfisa-sähköurut, sello
* Teho Majamäki – rummut, vibrafoni, marimba, intialainen matkaharmooni, lyömäsoittimet, taustalaulu

## Diskografia
### Studioalbumit
* 
* 

### Muut julkaisut
* ”Päästänkö irti” (single, 2007)
* Jonna Tervomaa & Ismo Alanko Teholla: 

### DVD
*
Ángel María Villar

**Ángel María Villar Llona** (s. 21. tammikuuta 1950 Bilbao, Vizcayan maakunta, Espanja) on espanjalainen jalkapallovaikuttaja ja entinen pelaaja. Hän toimii Espanjan kuninkaallisen jalkapalloliiton puheenjohtajana sekä Euroopan jalkapalloliiton ja kansainvälisen jalkapalloliiton varapuheenjohtajana.

## Pelaaja

Villar sai jalkapallo-oppinsa bilbaolaisen Athletic Clubin juniorijoukkueissa. Aikuisten tasolla hän pelasi CD Galdakonon (1968–1969) ja CD Getxon (1969–1970) alasarjajoukkueissa ennen paluutaan Athleticiin vuonna 1970. Espanjan pääsarjassa Primera Divisiónissa hän teki ensiesiintymisensä 9. syyskuuta 1971, ja pelasi vuonna 1981 päättyneellä urallaan kaikkiaan 291 pääsarjaottelua, joissa hän teki kahdeksan maalia. Hän saavutti Athleticissa Espanjan cupin voiton vuonna 1973 sekä Espanjan cupin ja Uefa-cupin kakkossijan vuonna 1977.

Espanjan maajoukkueessa Villar pelasi 22 ottelua ja teki kolme maalia vuosina 1973–1979. Hän pelasi myös yhden ottelun Espanjan olympiajoukkueessa. Arvokilpailuissa hän ei maataan edustanut.

## Vaikuttaja

Jalkapalloilun ohella Villar opiskeli oikeustiedettä Deuston yliopistossa. Hän valmistui vuonna 1979 ja aloitti työskentelyn asianajajana. Hän oli myös yksi Espanjan jalkapallon pelaajayhdistyksen perustajista ja toimi yhdistyksen varapuheenjohtajana vuosina 1978–1980 sekä Vizcayan jalkapalloliiton puheenjohtajana vuosina 1981–1988. Espanjan kuninkaallisen jalkapalloliiton hallituksen jäsenenä hän toimi vuodesta 1984 lähtien ennen valintaansa liiton puheenjohtajaksi vuonna 1988. Hänet on valittu tehtävään uudestaan vuosina 1992, 1996, 2000, 2004 ja 2008.

Villar on noussut korkea-arvoisiin tehtäviin myös Euroopan jalkapalloliitossa ja kansainvälisessä jalkapalloliitossa. Hän on toiminut Euroopan liiton varapuheenjohtajana vuodesta 2000 lähtien ja vastaavassa tehtävässä kansainvälisessä liitossa vuodesta 2002 lähtien. 2017 hänet pidätettiin epäiltynä korruptiosta Poliisin ratsian päätteeksi. 

## Lähteet

## Aiheesta muualla
* Ángel María Villarin esittely Espanjan kuninkaallisen jalkapalloliiton sivustolla  
* Ángel María Villarin esittely kansainvälisen jalkapalloliiton sivustolla
Tony Lovato

**Anthony "Tony" John Cappiello Lovato** (s.20. kesäkuuta 1980) oli punk rock-yhtye Mestin laulaja ja kitaristi. Hän perusti bändin yhdessä veljensä Steven ja serkkunsa Mattin kanssa.

## Mest
Lovato soitti Mestissä vuosina 1995-2006. Hän kirjoitti ja sävelsi suurimman osan yhtyeen kappaleista.

## Maddenin kaksoset
Lovato on Good Charlotte-yhtyessä soittavien Joel ja Benji Maddenin kanssa hyviä ystäviä. Hän esiintyi mm. GC:n "The Anthem" videolla ja Benji on tehnyt Mestin kanssa kappaleen "Jaded (These years)".

## Puukotus
25.3.2007 Lovato pidätettiin ex-tyttöystävänsä poikaystävän murhasta. Lovato puukotti Wayne Huges-nimistä miestä rintaan ja soitti hätänumeroon. Lovato tunnusti heti tappaneensa miehen, mutta sanoi sen olevan itsepuolustusta. Lovato vapautettiin 27.3.2007 ja syytteet häntä vastaan kumottiin.

## Mestin jälkeen
Mestin jälkeen Lovato on aloittanut uuden musiikkiprojektin nimeltä "A Permenent Holiday" joka vaihtoi nimekseen "Kisses For Kings".
Parallax Software

**Parallax Software** oli yhdysvaltalainen pelivalmistaja, joka tunnetaan menestyneistä *[[Descent (videopeli)|Descent]]*- ja *[[Descent II]]* -peleistä. Parallax Softwaren perustivat Mike Kulas ja Matt Toschlog. Julkaistuaan *Descent II* -pelin yhtiö jakaantui kahtia Mike Kulasin johtamaan Volition Inc. -pelitaloon ja Matt Toschlogin Outrage Entertainmentiin, joka julkaisi *Descent*-sarjan kolmannen osan: *[[Descent³]]*:n. THQ osti molemmat yhtiöt ja myöhemmin lakkautti Outrage Entertainmentin perustaen Outrage Gamesin. Volition jatkoi konsolipelien tuottajana THQ:n alaisuudessa, mutta lakkautettiin vuonna 2023.

Mike Kulas ja Matt Toschlog perustivat syyskuussa 2016 uuden Revival Productions -nimisen yhtiön, jonka ensimmäinen peli on *[[Overload]]*.

## Pelit
* *[[Descent (videopeli)|Descent]]*
* *[[Descent II]]*

## Aiheesta muualla
*Yrityksen profiili MobyGamesissä 
*Volitionin viralliset kotisivut
Kanal 11

**Kanal 11** on ruotsalainen viihdekanava. Kanava keskittyy  palvelemaan nuorta väestöä ja se lähettää lähes ainoastaan viihdeohjelmia.

TV11:n ohjelmisto koostuu toiminta- ja draamasarjoista, tosi-tv -ohjelmista, elokuvista ja komediasta.

## Historiaa
Kanava korvasi vuonna 2005 **med i tv**:n. 

Kanavan nimi oli aiemmin **TV11**. Kanavan omistajaksi tuli SBS Discovery (nykyinen Discovery Networks) vuonna 2013, jolloin nimi vaihdettiin Kanal 11:ksi.

## Lähteet

## Aiheesta muualla
* Kanal 11
Analoginen tv-verkko

**Analoginen tv-verkko** on analogiseen ohjelmasiirtoon perustuva televisiojärjestelmä.

## Analoginen tv-verkko Suomessa
Analoginen tv-verkko oli käytössä Suomessa vuosina 1955–2007. Analogisten ohjelmien lähetys antennitalouksissa päättyi 1. syyskuuta 2007 klo 4.00. Silloin suljettiin MTV3:n, Nelosen ja SVT Europan analogiset lähettimet. Säännöllisesti joka yö pimeänä olleen Yle TV2:n analoginen lähetys loppui jo noin kello 2.00, mutta joillakin alueilla, kuten Turun seudulla, saattoi näkyä vielä pelkkää mustaa ruutua kello 4.00 asti. Yle TV1:n analoginen lähetin oli päällä vielä viikon ajan, näyttäen tiedotetta digisiirtymästä. Kaapeliverkoissa siirryttiin analogisista lähetyksistä digitaalisiin lähetyksiin 1. maaliskuuta 2008.

## Lähteet
Mikko Heikkilä

**Mikko Heikkilä** voi tarkoittaa useita henkilöitä:

* Mikko K. Heikkilä, muinaistutkija, FT
* Mikko Heikkilä, gospelyhtye Terapian bassokitaristi
* Mikko Heikkilä, metallimuusikko, vaikuttanut mm. Sinamore ja Kaunis Kuolematon -yhtyeissä
* Mikko Heikkilä, urheilutoimittaja 
* Mikko Heikkilä, ralliautoilun Suomen mestari
Terapian tarpeessa (albumi)

**Terapian tarpeessa – tribuutti Terapialle** on tamperelaisen gospel-rock-yhtye Terapian kunniaksi tehty tribuuttialbumi. Levyllä 14 yhtyettä esittävät cover-versionsa Terapian kappaleista. Yhtyeet edustavat pääasiassa rock- ja metallimusiikkia, poikkeuksena dance-artisti *[[G-Powered]]*. Levy julkaistiin marraskuussa 2007. *Terapian tarpeessa* kävi viikolla 47 Suomen virallisella albumilistalla sijalla 30. 

## Kappaleet

## Lähteet
Descent (videopeli)

**Descent** on Parallax Softwaren kehittämä ja Interplay Entertainmentin julkaisema ensimmäisen persoonan ammuntapeli, joka on julkaistu vuonna  MS-DOS:lle.

*Descent* poikkesi aikanaan jonkin verran muista ensimmäisen persoonan ammuntapeleistä, sillä se on tavallisen ammuntapelin ja lentosimulaattorin yhdistelmä. Peliä pelataan avaruushävittäjän sisällä istuvan lentäjän näkökulmasta, ja sitä on helpompi pelata joystickillä kuin näppäimistöllä ja hiirellä. *Descent* on aito 3D-peli, toisin kuin useimmat samoihin aikoihin julkaistut ensimmäisen persoonan ammuntapelit, kuten *[[Doom]]*.

## Tarina

PTMC (Post Terran Minerals Corporation) on aurinkokunnan suurin kaivosyhtiö, jolla on toimintaa kaikkialla aurinkokunnassa ja sen ulkopuolellakin. Mutta eräänä päivänä PTMC:n kaivosrobotit tulivat hulluiksi, ilmeisesti jonkinlaisen tietokoneviruksen takia. Tämän seurauksena PTMC:n kaivokset joutuivat tuntemattomiin käsiin. PTMC epäili, että nämä robotit kerääntyisivät ja aloittaisivat suuren hyökkäyksen Maahan. Sen estääkseen PTMC palkkaa palkkasoturin, joka tunnetaan vain nimellä ”Material Defender” (”Tärkeä puolustaja”). Puolustajan tehtävä on tuhota kaikki tartunnan saaneet kaivokset tuhoamalla niiden reaktorit, jotta robotit eivät kykenisi uhkaamaan Maata.

Parallax Softwaren omistaessa Descentin oikeudet PTMC koostui sanoista Post Terran Minerals Corporation mutta oikeuksien siirtyessä Outrage Entertainmentille PTMC koostui sanoista Post Terran Mining Corporation.

## Pelaaminen

Descentissä on 27 kenttää, jotka jakaantuvat kaikkiin kahdeksaan planeettaan ja Plutoon aurinkokunnassa. Lisäksi on vielä kolme salakenttää. Aurinkokunnan kaasuplaneetoilla (Jupiter, Saturnus, Uranus ja Neptunus) kentät on rakennettu planeettojen kuihin. Kentissä 7 ja 27 on loppuvastuksina generaattoreiden sijasta ”pomorobotit”, jotka pitää tuhota, jotta kentästä selviää.

*Descentissä* on viisi vaikeustasoa, jotka ovat seuraavat helpommasta vaikeimpaan: Trainee, Rookie, Hotshot, Ace ja Insane.

Pelissä on tuki lähiverkossa pelaamiseen IPX/SPX-protokollan avulla.

## Perintö
*Descent*-peli sai kaksi virallista jatko-osaa, *[[Descent II]]* sekä *[[Descent 3]]* -pelit. Descendent Studios -niminen studio ilmoitti tekevänsä pelin nimeltä *Descent: Underground* maaliskuussa 2015, johon studio sai virallisen *Descent*-lisenssin käyttöönsä Interplayltä. Pelin nimi on sittemmin muuttunut, eikä se käytä enää *Descent*-nimeä. Parallax Softwaren perustajat Mike Kulas ja Matt Toschlog perustivat myöhemmin uuden studion nimeltä Revival Productions, jonka ensimmäinen peli on *[[Overload]]*, henkinen seuraaja kahdelle ensimmäiselle *Descent*-pelille.

Pelillä on edelleen laaja kannattajajoukko, ja peliin tehdään yhä uusia kenttiä.

## Lähteet

## Aiheesta muualla
*
Ministeriö

**Ministeriö** on yleisesti valtion hallituksen tietyn hallinnonhaaran osasto. Suomessa ministeriöt ovat valtioneuvoston toimivaltaisia osastoja, joista kutakin johtaa se ministeri, jonka toimialaan kyseinen ministeriö kuuluu. Pääministeri on valtioneuvoston kanslian päällikkö. Kukin ministeriö sekä valtioneuvoston kanslia muodostavat oman hallinnonalansa yhdessä alaistensa virastojen ja laitosten kanssa.

## Ministeriön dynamiikka
Mikko Kiesiläisen ja akatemiaprofessori Johanna Niemen mukaan moni Suomen ministeriö pitää säänneltävien puolta, mikä on merkki sääntelijän kaappaus -ilmiöstä. Esimerkiksi sosiaali- ja terveysministeriö vastustaa apteekkialan kilpailua, maa- ja metsätalousministeriö puolustaa miljardiluokan maataloustukia ja Suomen sisäministeriö edustaa Suomen poliisien katsantokantaa. Ratkaisuksi kaksikko ehdottaa, että Ruotsin tapaan ministeriöistä luovutaan ja valtioneuvosto toimii yhtenä virastona. Jo syksyllä 2015 hallitus selvitti asiaa.

## Lähteet

## Aiheesta muualla

*Valtioneuvosto: Valtioneuvoston toiminta 
* Finlex: Laki valtioneuvostosta (2003/175)
Tony Gustavsson

**Tony Gustavsson** (s. 14. elokuuta 1973) on ruotsalainen jalkapallovalmentaja ja entinen pelaaja.  

## Ura

Gustavsson edusti peliurallaan IK Bragea, Ytterhogdalia ja IFK Sundsvallia Ruotsin alasarjoissa. Valmennusuransa pohjat Gustavsson on hankkinut opiskelemalla Örebron yliopistossa, ja hän onkin ensimmäinen ruotsalaisvalmentaja, jolla on alan akateeminen tutkinto.

Gustavsson aloitti valmennusuransa 2004 Degerfors IF:n kakkosvalmentajana ja oli nostamassa yhdessä päävalmentaja Dave Mossonin kanssa seuran Superettaniin. Gustavsson jatkoi joukkueen päävalmentajana kaudella 2005, ja onnistui säilyttämään seuran niukin naukin Superettanissa. Kausi 2006 jäi Gustavssonin viimeiseksi Degerforsissa ja päättyi Superettanin sijalle 11.

Lokakuussa 2006 Gustavsson teki 3+2-vuotisen sopimuksen tukholmalaisseura Hammarby IF:n kanssa ja siirtyi marraskuussa Anders Linderothin seuraajaksi seuran peräsimeen. Ensimmäinen kausi *Bajenin* kanssa päättyi tasaisessa Allsvenskanissa sijalle 6.

Kausi 2008 sujui vielä Hammarbyn osalta kohtuullisesti, mutta kausi 2009 toi mukanaan suuria ongelmia. *Bajen* vajosi putoamiskamppailuun ja pelilliset esitykset ovat olleet kehnoja. Lopulta seura sai tarpeekseen ja erotti Gustavssonin tehtävistään elokuun viimeisenä päivänä 2009. Potkuja oli edeltänyt 3–0 tappio Kalmar FF:lle. 

Huhtikuussa 2010 hän palasi valmennustehtäviin Norjan Tippeligaeniin nousseen Kongsvingerin päävalmentajana.  Hän ei onnistunut pelastamaan Kongsvingeriä putoamiselta ja jätti tehtävänsä kauden jälkeen. 

Huhtikuussa 2012 Gustavssonista tuli Yhdysvaltain naisten jalkapallomaajoukkueen apuvalmentaja.  Hän luotsasi Pia Sundhagen kanssa Yhdysvallat olympiakultaan Lontoossa 2012. Elokuussa 2012 Gustavsson jatkoi uraansa Damallsvenskanissa pelaavan Tyresön päävalmentaja.  Gustavssonin johdolla seura voitti seurahistoriansa ensimmäisen Damallsvenskanin mestaruuden 2012.  Kaudella 2013 joukkue oli vielä liigassa toisena, mutta kesällä 2014 seura joutui konkurssin takia luopumaan sarjapaikastaan.

Tyresön konkurssin jälkeen Gustavsson palasi Yhdysvaltain naisten jalkapallomaajoukkueen apuvalmentajaksi. Gustavsson oli mukana voittamassa Yhdysvaltain valmennustiimissä naisten MM-kultaa kahdesti, vuosina 2015 ja 2019. Hän jätti Yhdysvallat MM-lopputurnauksen 2019 jälkeen päävalmentaja Jill Ellisin erottua myös tehtävistään.

Syyskuun alussa 2019 Gustavssonista tuli Allsvenskanin jumboksi juuttuneen GIF Sundsvallin päävalmentaja. Hän ei onnistunut pelastamaan Giffarnaa putoamiselta ja jätti seuran kauden päätteeksi.

## Meriitit
### Päävalmentajana
* Damallsvenskan: 2012
### Apuvalmentajana
* Maailmanmestaruus (2): 2015, 2019
* Olympiakultaa: 2012 (apuv.)

## Lähteet
Steven de Jongh

**Steven de Jongh** (s. 25. marraskuuta 1973 Alkmaar) on entinen alankomaalainen maantiepyöräilijä, joka kilpaili ammattilaisena vuosina 1995–2009. 

Kirimiehenä tunnetun de Jonghin suurimmat voitot tulivat yhden päivän kilpailuissa, kuten E3 Prijs Vlaanderen -ajossa vuonna 2003 sekä Kuurne-Bryssel-Kuurnessa vuosina 2004 ja 2008. Etappikilpailuissa hänen merkittävin voittonsa on Tirreno-Adriaticon 7. etapin ykköstila vuonna 1999. 

Hän toimi vuosina 2010–2012 johtotehtävissä Team Sky -tallissa. Hän jätti tehtävänsä lokakuussa 2012 tunnustettuaan käyttäneensä dopingia kilpailu-uransa aikana.

## Saavutuksia

;1997
:Vuelta a Burgos, 3. etapin voitto
:Tour de l'Avenir, 2. etapin voitto
;1998
:Ruotsin ympäriajo, kokonaiskilpailun ja 2. etapin voitto
:Étoile de Bessèges, 4. etapin voitto
;1999
:Tirreno-Adriatico, 7. etapin voitto
:Vuelta a Galicia, 4. etapin voitto
:Giro della Provincia di Lucca, 2. etapin voitto
:Vuelta a Castilla y León, 4. etapin voitto
;2000
:Veenendaal-Veenendaal, voitto
:Schaal Sels Merksem, voitto
:Henk Vos Memorial, voitto
:Italian ympäriajo, 16. etapilla toinen, 1. etapilla kolmas
;2001
:Veenendaal-Veenendaal, voitto
;2002
:Schaal Sels Merksem, voitto
:Rund um den Flughafen Köln-Bonn, voitto
:Alankomaiden ympäriajo, 2. etapin voitto
:Ruotsin ympäriajo, 1 (b). ja 2. etapin voitto
;2003
:E3 Prijs Vlaanderen, voitto
:Schaal Sels Merksem, voitto
:De Pannen kolmen päivän ajo, 3 (a). etapin voitto
;2004
:Kuurne-Bryssel-Kuurne, voitto
;2005
:Nokere-Koerse, voitto
:Giro del Piemonte, toinen
:Omloop Het Volk, kolmas
;2006
:Ronde van Midden-Zeeland, voitto
:De Pannen kolmen päivän ajo, 3. etapin voitto
:Scheldeprijs Vlaanderen, toinen
:Pariisi-Bryssel, kolmas
;2007
:Omloop van de Vlaamse Scheldeboorden, voitto
:Omloop van Het Houtland, voitto
:Qatarin ympäriajo, 1. etapin (joukkueaika-ajo) voitto
:Pariisi-Tours, neljäs
:GP Ouest-France, viides
;2008
:Qatarin ympäriajo, 1. etapin (joukkueaika-ajo) voitto
:Kuurne-Bryssel-Kuurne, voitto
:Tour de Rijke, voitto
;2009
:Kampioenschap van Vlaanderen, voitto

## Lähteet
*Steven de Jongh Trap–Friis-tietokannassa 
*Saavutukset cyclingarchives.com-tietokannassa 

### Viitteet

## Aiheesta muualla
*Virallinen sivusto
Joe Knollenberg

**Joseph ”Joe” Knollenberg** (28. marraskuuta 1933 – 6. helmikuuta 2018) oli yhdysvaltalainen republikaanisen puolueen poliitikko. Hän toimi Yhdysvaltain edustajainhuoneen jäsenenä vuodesta 1993 vuoteen 2009. Vuoteen 2003 hän edusti Michiganin yhdettätoista vaalipiiriä, sen jälkeen yhdeksättä.

Knollenberg syntyi Mattoonissa, Illinoisissa, ja valmistui Itä-Illinoisin yliopistosta vuonna 1955. Hänellä oli puolisonsa Sandyn kanssa kaksi poikaa, joista Martylla on poliittinen ura.

## Lähteet
Buzz! Suuri Tietovisa

**Buzz! Suuri Tietovisa** () on toinen Buzz! -pelisarjan peleistä. Se julkaistiin 3. toukokuuta 2006. Kysymykset kattavat laajan valikoiman aihealueita (muun muassa musiikki, elokuvat ja nähtävyydet). Pelissä on mahdollista aloittaa nopealla aloituksella, jolloin jokaiselle pelaajalle arvotaan sattumanvaraisesti kilpailijahahmo ja hälytinääni. 

*Buzz! Suuri Tietovisa* sai BAFTA-palkinnon 2006.

## Pelitilat ja kierrokset
**Tavallinen peli**
* Pisteiden keräys
* Oikea väite
* Nopein sormi
* Siirrä pommi
* Kysy kaverilta
* Polttopallo
* Liipaisinsormi
* Pikatuli

**Oma peli**
* Moninpeli omavalintaisilla kierroksilla.

**Yksinpeli**
* Ajankeräys
* Kuuma istuin

**Polttopallo**
* Seurapeli, jossa ensin oikein vastannut kilpailija saa ottaa yhden kolmesta vastustajan elämästä. Pelin voittaa se, joka jää viimeiseksi jäljelle.

**Salamavisa**
* Seurapeli, jossa valitaan kysymysten määrä 10-100 väliltä. Nopeimmin oikein vastannut pelaaja saa eniten pisteitä.

**Eliminator**
* Seurapeli, jossa ajastettua pommia siirretään pelaajalta toiselle vastaamalla oikein kysymyksiin. Pelaaja, jonka kohdalla pommi räjähtää, menettää yhden kolmesta elämästään. Viimeinen jäljellä oleva pelaaja voittaa.

**Juontaja**
* Seurapeli ihan omilla kysymyksillä.

## Lähteet
Live Evil

**Live Evil** voi tarkoittaa ainakin seuraavia:

* *[[Live Evil (Miles Davisin albumi)|Live Evil]]*, Miles Davisin albumi vuodelta 1971
* *[[Live Evil (Black Sabbathin albumi)|Live Evil]]*, Black Sabbathin livealbumi vuodelta 1982
* *[[Live Evil (Dead Moonin albumi)|Live Evil]]*, Dead Moonin livealbumi vuodelta 1991.
Buzz! Musiikkivisa

**Buzz! Musiikkivisa** () on Relentless Softwaren kehittämä ja Sony Computer Entertainmentin lokakuussa 2005 julkaisema ensimmäinen *[[Buzz!]]*-tietokilpailupelisarjan osa. Peli sisältää yli 1&nbsp;000 musiikkileikettä ja yli 5&nbsp;000 musiikkiaiheista kysymystä. Moninpelissä on valittavana pitkä, keskipitkä ja lyhyt peli sekä musiikkivalikoima, joka määrittelee minkä ajanjakson musiikista esitetään kysymykset.

Ennen pelin aloittamista valitaan pelihahmo 16 eri hahmosta, jolle pelaaja valitsee mieleisimmän puvun. Pelaajan on myös valittava oma hälytysääni (ääninä muun muassa orava, kissa, sireeni) ja kirjoitettava nimensä.

## Pelitilat ja kierrokset
### Moninpeli
*Pisteidenkeräys
*Oikea väite
*Nopein sormi
*Syöttö
*Siirrä pommi
*Liipaisinsormi
*Hälytinpysäytys
*Pikatuli

### Yksinpeli
*Ajankeräys
*Kuuma istuin

### Extrat
*Pikatulitietokilpailu-tila
*Tietokilpailumestari-tila

## Aiheesta muualla
*